SVI แรง 2 วันติด! ล่าสุดวิ่งต่อ 7% รับแนวโน้มกำไรแกร่ง-คำสั่งซื้อยาวถึงปี 64
SVI แรง 2 วันติด! ล่าสุดวิ่งต่อ 7% รับแนวโน้มกำไรแกร่ง-คำสั่งซื้อยาวถึงปี 64
SVI แรง 2 วันติด! ล่าสุดวิ่งต่อ 7% รับแนวโน้มกำไรแกร่ง-คำสั่งซื้อยาวถึงปี 64
20 ต.ค. 2563

ผู้สื่อข่าวรายงานว่า ราคาหุ้นบริษัท เอสวีไอ จำกัด (มหาชน) หรือ SVI ล่าสุด ณ เวลา 10.10 น. อยู่ที่ระดับ 5.45 บาท ปรับตัวขึ้น 0.35 บาท หรือ 6.86% ด้วยมูลค่าการซื้อขาย 40.63  ล้านบาท
ทั้งนี้ บล.เคจีไอ แนะนำ “Neutral” SVI ราคาเป้าหมาย 4.80 บาท/หุ้น โดยมองว่ายอดคำสั่งซื้อที่แข็งแกร่ง ทำให้ปรับเพิ่มประมาณการกำไรปี 2563-64 ขึ้นอีก 9%-23% และยังปรับเพิ่ม PER เพื่อสะท้อนแนวโน้มกำไรที่แข็งแกร่งด้วย ทำให้ได้ราคาเป้าหมายสิ้นปี 2564 ใหม่ที่ 4.80 บาท จากเดิมที่ 3.80 บาท อิงจาก PER ที่ 17.0 เท่า (ค่าเฉลี่ยของกลุ่ม +0.75 S.D.) อย่างไรก็ตาม ราคาหุ้นที่วิ่งขึ้นมาแรงทำให้ราคาเป้าหมายใหม่ของเรายังมี downside อีก 5% จากราคาปิดล่าสุด ดังนั้น จึงยังคงคำแนะนำ “ถือ”
ขณะที่ บล.ดีบีเอส วิคเคอร์ส มองว่า ปัจจัยพื้นฐานของ บมจ.เอสวีไอ (SVI) กลับมาแกร่งขึ้น หลังจากได้รับคำสั่งซื้อเพิ่มเนื่องจากสงครามการค้าสหรัฐ-จีน ล่าสุดมาจากจีนและญี่ปุ่น ขณะที่มีการเพิ่มกำลังการผลิตที่สโลวาเกียและกัมพูชา ด้านลูกค้าเดิมมีคำสั่งซื้อสำหรับปี 64 และคาดว่าจะได้ลูกค้าใหม่ๆ เพิ่มด้วย ล่าสุด ปรับประมาณการปี 64 สูงขึ้น 18% สะท้อนยอดรายได้ที่มากขึ้น คำแนะนำเป็น”ซื้อ”ด้วยราคาพื้นฐานคือ 5.00 บาท และถือว่าเป็นหุ้นที่เคลื่อนไหวช้ากว่ากลุ่ม จึงถือว่าน่าสนใจ ขณะที่ DELTA,HANA,KCE ไปไกลมากแล้ว
 